সারা দেশ জুড়ে পেট্রোল পাম্প ধর্মঘটের ডাক দিল পেট্রোলিয়াম ডিলার্স অ্যাসোসিয়েশন।  ৫ জুলাই প্রতীকী প্রতিবাদ দিবস পালিত হবে।  তার পর ১২ জুলাই ধর্মঘট পালন করা হবে দেশ জুড়ে। ফলে ওইদিন জনজীবন বিপর্যস্ত হবার আশঙ্কা দেখা দিয়েছে। ওয়েস্ট বেঙ্গল পেট্রোলিয়াম অ্যাসোসিয়েশনের সভাপতি তুষারকান্তি সেন ধর্মঘটের কথা জানিয়েছেন। 
অ্যাসোসিয়েশনের পক্ষ থেকে জানানো হয়েছে, পেট্রোল-ডিজেলকে জিএসটিতে আনার দাবিতেই এই ধর্মঘট ডাকা হয়েছে।  জিএসটি চালু হওয়ার পর থেকেই পক্ষ ও বিপক্ষে নানা মত শোনা যাচ্ছে। নানা রকমের আশঙ্কাও দেখা দিয়েছে। জিএসটি-র প্রতিবাদে রাজ্যজুড়ে ৯৬ ঘণ্টার ধর্মঘট ডেকেছিলেন বস্ত্রশিল্পীরা। 

এই বিষয়ে অন্যান্য খবর

১৪ মে থেকে নতুন নিয়ম। এই ৮টি রাজ্যে প্রতি রবিবার বন্ধ থাকবে পেট্রল পাম্প
১০ মে থেকে পেট্রল পাম্পের নতুন নিয়ম। যে কোনও সময়ে চাইলেই মিলবে না তেল


বড়বাজারে ব্যবসা বনধও ডাকা হয়েছিল। এ বার পেট্রোল-ডিজেলকে জিএসটিতে আনার দাবি নিয়ে পেট্রোল পাম্প ধর্মঘটের কথা ঘোষণা করল পেট্রোলিয়াম ডিলার্স অ্যাসোসিয়েশন।